30/04/2020 | Administración LocalMunicipal
Arteixo
Secretaría Xeral
Disposición transitoria das axudas ao estudo para familias con descendentes escolarizados nos niveis obrigatorio ou non obrigatorio en centros sostidos con fondos públicos convocadas pola Concellería de Educación - Comedor

APROBACIÓN DA DISPOSICIÓN TRANSITORIA DAS AXUDAS AO ESTUDO PARA FAMILIAS CON DESCENDENTES ESCOLARIZADOS NOS NIVEIS OBRIGATORIO OU NON OBRIGATORIO EN CENTROS SOSTIDOS CON FONDOS PÚBLICOS CONVOCADAS POLA CONCELLARÍA DE EDUCACIÓN – LIÑA 1 (AXUDAS PARA COMEDOR) O Pleno da Corporación, en sesión extraordinaria e urxente celebrada o día 23 de abril de 2020, acordou a aprobación da disposición transitoria das axudas ao estudo para familias con descendentes escolarizados nos niveis obrigatorios ou non obrigatorios en centros sostidos con fondos públicos convocadas pola Concellaría de Educación – Liña 1 (Axudas para comedor). Dando cumprimento ao acordo plenario procédese á súa publicación para xeral coñecemento. DISPOSICIÓN TRANSITORIA DAS AXUDAS AO ESTUDO PARA FAMILIAS CON DESCENDENTES ESCOLARIZADOS NOS NIVEIS OBRIGATORIO OU NON OBRIGATORIO EN CENTROS SOSTIDOS CON FONDOS PÚBLICOS CONVOCADAS POLA CONCELLARÍA DE EDUCACIÓN – LIÑA 1 (AXUDAS PARA COMEDOR) A Lei 7/1985, de 2 de abril, Reguladora das Bases de Réxime Local, a través do artigo 2, modificado pola Lei 27/2013, de 27 de decembro, de racionalización e sustentabilidade da Administración Local, indica que se debe asegurar ós Concellos (entre outras administracións) o seu dereito a intervir en cantos asuntos afecten directamente ao círculo dos seus intereses para o que se lles atribúe competencias que lles permitan a atención ás características da actividade pública de que e trate e á capacidade de xestión da entidade local para o cumprimento dos principios de descentralización, proximidade, eficacia e eficiencia. A tal efecto, no seu artigo 4, faise mención das competencias que lle corresponden ás administracións municipais atribuindo, entre outras, as potestades regulamentarias e de autoorganización, de programación ou planificación. No relativo á concreción de competencias, o Municipio, para a xestión dos seus intereses, pode promover actividades e prestar servizos públicos que contribúan á satisfacción das necesidades e aspiracións da comunidade veciñal. A Lei 27/2013, de 27 de decembro, de racionalización e sostenibilidade da Administración Local modifica, en parte, as competencias que ata o momento viñan sendo desenvolvidas polos concellos. No seu artigo 2.1 que para a efectividade da autonomía garantida constitucionalmente ás Entidades Locais, deberase asegurar aos concellos o dereito a intervir en cantos asuntos afecten directamente ao círculo dos seus intereses, atribuíndolles as competencias que proceda en atención ás características da actividade pública de que se trate e á súa capacidade de xestión. A Lei 5/2014, de 27 de maio, de medidas urxentes derivadas da entrada en vigor da Lei 27/2013, do 27 de novembro, de racionalización e sustentabilidade da Administración local, desenvolve a normativa básica necesaria para a aplicación efectiva da reforma definida na Lei 27/2013 e facilita a aplicación e interpretación da reforma local en Galicia. E indica que se atenderá ao principio de máxima proximidade da xestión á cidadanía lexitimando a actividade pública local cando o ámbito municipal sexa o máis adecuado para a prestación, afondando no feito de que as competencias atribuídas polas normas autonómicas vixentes (anteriores á entrada en vigor da Lei 27/2013), continuarán exercéndose polas entidades locais e rexéndose pola dita lexislación. No seu artigo 3, apartado 3, define o que non se entende como exercizo de novas competencias, entre as que inclúen as convocatorias de subvencións ou axudas en concorrencia. Por outro lado, a Constitución española considera unha obrigatoriedade dos poderes públicos o aseguramento da protección social, económica e xurídica da familia. Esto compleméntase co definido na Lei 5/1997, de 22 de xullo, de Administración Local de Galicia relativo a que as administracións poderán conceder axudas económicas para apoiar o coidado dos menores, paliar situacións transitorias de necesidade, garantir unha mínima subsistencia e reforzar os procesos de integración familiar e inclusión social. A Lei de apoio á familia e á convivencia ten como obxectivo mellorar o medio familiar e a atención de necesidades de nenos e adolescentes aplicando, entre outras medidas, as axudas e prestacións económicas temporais. Dentro deste ámbito inclúense as axudas ao estudo para familias con descendentes escolarizados nos niveis obrigatorio ou non obrigatorio en centros sostidos con fondos públicos. Polo Pleno da Corporación, en sesión ordinaria de vinte e oito de marzo de dous mil dezaoito, aprobáronse, entre outros asuntos, as bases reguladoras para a concesión de axudas ao estudo para familias con descendentes escolarizados nos niveis obrigatorio ou non obrigatorio en centros sostidos con fondos públicos convocadas. A publicación no BOP tivo lugar o día 10 de abril de 2018. Polo Pleno da Corporación de dez de setembro de 2019, foi aprobada a modificación parcial das bases reguladoras para a concesión de axudas ao estudo para a liña 1 (axudas para comedor) que foi publicada no BOP de 24 de setembro de 2019. Pola Xunta de Goberno Local de dous de abril de dous mil dezanove aprobouse a convocatoria e apertura de prazo para que as persoas interesadas formalizasen a súas solicitudes para as liñas 1 (Axudas para comedor escolar) e 2 (Axudas para a adquisición de libros e material didáctico). Ao abeiro do Decreto 2565/2019, de 28/10/2019 (Expdte 2019/G003/002742) foi adoptado acordo inicial de concesión de axudas ao estudo para familias con descendentes escolarizados – curso 2019/2020 – Liña 1. Para a redacción da presente disposición transitoria tense en conta o lexislado na Lei 38/2003, de 17 de novembro, Xeral de Subvencións, no Regulamento da Lei Xeral de Subvencións aprobado por R. D. 887/2006, de 21 de xullo e na Ordenanza Xeral reguladora da concesión de subvencións municipais.(Ordenanza non fiscal nº 26) tal e como se aplicou no momento da convocatoria e a concesión inicial desta liña de axudas. O Decreto 132/2013, do 1 de agosto (DOG nº 154, do 13 de agosto), regula o funcionamento dos comedores escolares dos centros docentes públicos non universitarios dependentes da consellería con competencias en materia de educación. A referida norma prevé o comedor escolar como un servizo educativo de carácter complementario que tamén desenvolve unha destacada función social e educativa. As axudas para comedor (liña 1 das axudas ao estudo) convocadas e concedidas desde a Concellaría de Igualdade, Servizos Sociais, Sanidade e Educación foron adxudicadas aplicando criterios estipulados nas bases reguladoras e tendo en conta os principios de publicidade e obxectividade. O 11 de marzo de 2020, a Organización Mundial da Saúde elevou a situación de emerxencia de saúde pública ocasionada polo COVID-19 á categoría de pandemia internacional. Na Comunidade Autónoma de Galicia, por Acordo do Consello da Xunta de Galicia do 12 de marzo de 2020, adoptáronse medidas preventivas en materia de saúde pública que foron seguidas da declaración, polo Acordo do Consello da Xunta de Galicia do 13 de marzo de 2020, da situación de emerxencia sanitaria no territorio da Comunidade Autónoma de Galicia e de activación do Plan territorial de emerxencias de Galicia (Platerga) no seu nivel IG (emerxencia de interese galego), como consecuencia da evolución da epidemia do coronavirus COVID-19. Mediante o Real decreto 463/2020, do 14 de marzo, publicado no BOE número 67, do 14 de marzo, declarouse o estado de alarma para a xestión da situación de crise sanitaria ocasionada polo COVID-19. No que se refire especificamente ao ámbito educativo, o punto 1. c) do Acordo do Consello da Xunta de Galicia do 12 de marzo de 2020 prevé a adopción, entre outras, das seguintes medidas: suspensión de todo tipo de actividade lectiva regulada en todos os centros de ensino non universitario. Esta suspensión inclúe tamén os servizos educativos complementarios, nomeadamente o comedor, transporte e servizo de madrugadores, con independencia de quen sexa o organizador dos devanditos servizos. O Real decreto lei 7/2020, do 12 de marzo, polo que se adoptan medidas urxentes para responder ao impacto económico do COVID-19, establece no seu artigo 8 un dereito básico de alimentación de nenos e nenas en situación de vulnerabilidade que se atopen afectados polo peche, ou suspensión, de centros educativos, que se concreta nun dereito a axudas económicas ou á prestación directa de distribución de alimentos. Engade que serán beneficiarias as familias con alumnado de educación infantil, educación primaria e educación secundaria obrigatoria a quen as comunidades autónomas teñan concedido bolsas ou axudas para o comedor escolar durante o presente curso académico. O Real decreto 465/2020, do 17 de marzo, polo que se modifica o Real decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, cuxo artigo único modifica o número 4 da disposición adicional terceira, habilita a Administración para acordar motivadamente a continuación daqueles procedementos administrativos que sexan indispensables para a protección do interese xeral. Tendo en conta o interese xeral que concorre nos supostos regulados nesta disposición, que constitúe o fundamento da súa excepcionalidade, e a consecución da xustiza material, considérase imprescindible a tramitación do procedemento exceptional para dar unha resposta adecuada ás familias beneficiarias das axudas para comedor, evitando os prexuízos que se lles puidesen producir pola suspensión da actividade educativa e dos servizos educativos complementarios que determina o estado de alarma. Tendo en conta o exposto, e no uso das atribucións conferidas pola lexislación, A presente disposición transitoria regulará a modificación no sistema de xestión das axudas para comedor reguladas nas bases concesión excepcional da axuda para a concesión de axudas ao estudo para familias con descendentes escolarizados nos niveis obrigatorio ou non obrigatorio en centros sostidos con fondos públicos convocadas (liña 1). DISPONSE PRIMEIRO.- Redefínese o obxecto subvencionado (apartado 3.1 da modificación parcial das bases reguladoras de aplicación) sendo a súa redacción modificada a sequinte: O obxecto desta liña de axudas é a regulación da concesión de axudas de comedor, configurándose como a compensación do custo diario do menú das persoas estudantes, entendido como servizo de xantar (mediodía) e por días lectivos de suspensión da prestación do servizo a consecuencia das medidas adoptadas pola pandemia do COVID-19. Quedará revocado o dereito á axuda nas condicións definidas na presente disposición no momento en que se produza calquera modificación nestas medidas (suspensión da situación, remate oficial do curso,.). En todo caso, como límite definitivo imporase o último día lectivo estipulado no calendario escolar oficial. SEGUNDO.- Deixar sen efecto as seguintes obrigas dos beneficiarios definidas na modificación parcial das bases reguladoras aplicadas: 3.4.- Obrigas das persoas beneficiarias.- a) Manter a asistencia ao comedor escolar ou servizo asimilado durante todo o curso. TERCEIRO.- Deixar sen efecto o artigo 3.8 das bases reguladoras aplicadas: “ 3.8.- Xestión e pago das axudas.- A concesión da axuda implica a cesión do dereito de cobro ás ANPAS ou ás entidades prestadoras do servizo, polo que o pago se realizará directamente a estas entidades e non á familia. A efectos de facer efectivo o dereito á axuda, e como condición previa ao cobro, é imprescindible achegar a documentación obrigatoria requerida indicada no apartado 3.7. A non aportación do indicado suporá o decaimento do dereito á axuda sin que se produza o requerimento por ser un trámite obrigatorio previo á concesión. As axudas abonaranse ás ANPAS ou ás entidades prestadoras do servizo de xeito mensual. A tal efecto, a certificación mensual deberá emitirse concretando nº de servizos (diferenciados por tipoloxía) que se inclúen acompañado de resumo no que se concreten os servizos por cada persoa usuaria, listaxe de asistencias debidamente asinadass e informe concretando incidencias (entendendo como tal toda situación que supoña unha modificación do prezo indicado inicialmente: ausencias xustificadas ou non xustificadas, baixas e outras situacións). Na certificación deberanse diferenciar os servizos subvencionados co seu importe, dos servizos non subvencionados dos que tamén se incluirá o importe. Durante os cinco primeiros días do mes seguinte á prestación do servizo, a ANPA ou a entidade xestora da mesma presentará nas dependencias municipais un certificado no que concretará nº de servizos (diferenciados por tipoloxía) que se inclúen acompañado de resumo no que se concreten os Servizos por cada persoa usuaria (según modelo que se defina polo Concello), listaxe de asistencias debidamente asinados e informe concretando incidencias (entendendo como tal toda situación que supoña unha modificación do prezo indicado inicialmente: ausencias xustificadas ou non xustificadas, baixas e outras situación. A ANPA ou a entidade prestadora do servizo, durante os cinco primeiros días do mes seguinte á prestación do servizo, remitirá á familia do menor usuario e beneficiario a mesma información que vai recibir o Concello para que, no caso de discrepar con algún dato, o comunique ao Concello antes do día 10 de cada mes. No caso de que non se produza tal comunicación, entenderase que a familia dá a súa conformidade á información presentada pola entidade prestadora do servizo. Aínda sendo o límite financiado o derivado da porcentaxe da axuda, abonarase a contía que deriva dos servizos no apartado 3.7 das presentes bases (xantar, madrugadores). En ningún caso se someterá a modificación o inicialmente estipulado (agás situacións excepcionais debidamente acreditadas polo persoal técnico do departamento). “ CUARTO.- Aplicar nova regulación do artigo 3.8 Xestión e pago de axudas das bases aplicadas co seguinte contido: a) As contías máximas concedidas inicialmente mantéñense como límite máximo para o abonamento ás familias para cadas descendente escolarizado, descontados os pagos delegados ata o 14 de marzo de 2020. b) O pago material das axudas realizarase de maneira directa aos beneficiarios según concesión inicial realizada ao abeirdo do Decreto 2565/2019, de 28/10/2019 (Expdte 2019/G003/002742) e sucesivos procedementos de concesións derivadas de resolución de recursos ou revisións de oficio, unha vez que se achegue xustificación do gasto por parte das persoas beneficiarias. Dito pago será a través de ingreso directo nun pago único. No caso de dous ou máis descendentes con axuda de comedor concedida, farase o ingreso según contías concedidas a cada un. c) Aos efectos de xustificación, as familias achegarán facturas (que deberán cumprir os requisitos legais) a nome da persoa solicitante da axuda e que conterán relación de productos adquiridos imputables a esta axuda (según o que se concreta no ANEXO I) e contías desglosadas. Os tiquets de compra só se admitirán como documentos complementarios da factura. Serán obrigatorios cando a factura non conteña desglose indicado. Para simplificar a tramitación, a persoa beneficiaria achegará unha factura que inclúa as compras realizadas ao longo de períodos de 15 días (mínimo). Tamén terá validez unha única factura por todo o período no caso de que cumpra os requisitos indicados. d) Establécese como prazo de xustificación para que se achegue a documentación indicada o seguinte: • No caso de que se produza a suspensión de medidas adoptadas pola declaración do estado de alarma: 10 días naturais contados desde o día seguinte á publicación da modificación de ditas medidas. • No caso de que se manteña ata remate do curso escolar actualmente en vigor e/ou se modifiquen éstas: 10 días naturais contados desde o seguinte ao remate. Estes prazos adaptaranse no caso de que se declare calquera modificación non previsible da situación en vigor no momento de aprobación desta disposición, sempre mantendo os 10 días naturais computados desde o día seguinte á concreción da nova circunstancia. e) Para a tramitación do ingreso da contía xustificada validada, seguirase o seguinte procedemento: • Presentación da documentación xustificativa nos rexistros municipais (presencial ou sede electrónica), acompañada da seguinte documentación: – Modelo establecido ó efecto – Facturas orixinais e demáis documentación complementaria – Declaración responsable de cumprimento de condicións e de estar ao día nas obrigas tributarias coas administracións (comprobarase veracidade posteriormente). – Designación de conta bancaria (según modelo) da persoa beneficiaria acompañada de fotocopia de DNI ou documento acreditativo. – Certificados que acrediten intolerancias ou situacións especiais que requiran de productos de características especiais. QUINTO.- Vixencia Este réxime excepcional será de aplicación durante o período que vai dende o peche dos centros de ensino ata o día que se remate a vixencia do estado excepcional aplicable que supoña a apertura do servizo de comedor escolar (tómanse en conta unicamente os días lectivos). En todo caso, a data límite de vixencia será o final de curso do 2019/2020. ANEXO I Os productos e cantidades que se desglosen nas facturas serán os adaptados á idade de cada persoa estudante receptora da axuda. Terase en conta a seguinte relación de productos admitidos: – Carnes e derivados. – Peixe e derivados. – Ovos e ovoproductos. – Leite e derivados. – Cereais. – Leguminosas. – Tubérculos e derivados. – Fariñas e derivados. – Hortalizas e verduras. – Froitas e derivados. – Bebidas saudables non carbonatas (non alcohólicas) – Conservas animais e vexetais. – Outros non contidos na presente relación que teñan características saudables e adaptadas ás idades do alumnado becado. Asina dixitalmente en data 24 de Abril do 2020 Inés Ramos Álvarez – Concelleira de Igualdade, Servizos Sociais, Sanidade e Educación